《答复礼禅师《真妄偈》》
唐代·澄观

迷真妄念生，悟真妄即止。能迷非常迷，安得长相似。

从来未曾悟，故说妄无始。知妄本自真，方是恒妙理。

分别心未忘，何由出生死。

作者简介：唐僧。山阴人，俗姓夏侯。住五台山清凉寺，博综经论。德宗延入译场，使造疏，遂编成十卷以进。好游名山。宪宗时赐号清凉国师，寻示寂，年七十余。弟子传法者百余人。有《毗庐疏》、《随疏演义》、《华严纲要》、《三圣圆融观》等。